є́й, гдс̑и бж҃е на́шъ, всѣ́хъ вѣ́рою на зна́меніе сіѐ взира́ющихъ, и сп҃си́тельную гдс̑а на́шегѡ іи҃са хрс̑та̀ сн҃а твоегѡ̀ сме́рть воспомина́ющихъ, и тебѣ̀ прилѣ́жнѡ моля́щихся, млс̑тивнѡ услы́ши и чл҃вѣколю́бнѣ поми́луй:здра́віе же съ долгоде́нствіемъ да́руй, и црс̑твія твоегѡ̀ сподо́би, бл҃года́тію, и щедро́тами, и чл҃вѣколю́біемъ єдиноро́днагѡ сн҃а твоегѡ̀, съ ни́мже бл҃гослове́нъ єсѝ со прест҃ы́мъ, и бл҃ги́мъ и животворя́щимъ твои́мъ дх҃омъ, ны́нѣ и при́снѡ, и во вѣ́ки вѣкѡ́въ